gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8020, del 12-04-2017 (2017/1939)

Notificació de la sentència dictada en el judici verbal número 1355/2015.
-------------------------------------------------------------------------

### Dades del document

Número de DOGV
:   8020

Data del DOGV
:   12-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1939


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal número 1355/2015. [2017/1939]  
Mónica Rubio Solanes, lletrada de l'Administració de justícia del Jutjat de Primera Instància número 12 de València, faig saber que en les actuacions de judici verbal número 1355/2015, a instàncies d'Empresa Mixta Aigües de l'Horta, SA, contra María Amparo Clemente Martín, en el judici a què es fa referència s'ha dictat la resolució que té l'encapçalament i la dispositiva que són com segueix:  
En el judici a què es fa referència s??ha dictat la resolució que té el text que, literalment, és com segueix:  
  
«Sentència número 21/2017  
València, 10 de febrer de 2017  
M.ª Angeles Chuliá Cerni, magistrada jutgessa del Jutjat de Primera Instància número 12 de València, he vist aquestes actuacions sobre el judici verbal número 1355/2015, seguides a instàncies d'Empresa Mixta d'Aigües de l'Horta, SA, representada pel procurador el senyor Fernández Reina i assistida pel lletrat el senyor Ferrero Luján, contra M.ª Amparo Clemente Martín, en situació de rebel·lia, sobre la reclamació d'una quantitat, en vista dels següents,  
[...]  
Dispositiva  
Estime la demanda interposada per l'Empresa Mixta d'Aigües de l'Horta, SA, contra M.ª Amparo Clemente Martín i declare la resolució del contracte de subministrament d'aigua relatiu a l'immoble objecte d'aquest litigi, i dispose en execució de sentència sobre les mesures que s'estimen necessàries per a fer efectiu el cessament d'aquest subministrament, fins i tot, si escau, l'entrada a l'immoble si no hi ha l'autorització pel seu titular. La demandada haurà d'abonar la suma de 1.318,99 euros, més els interessos legals des de la demanda, i també els rebuts que com a resultat del consum es generen després dels reclamats. Impose les costes processals a la part demandada.  
Aquesta és la meua sentència, que pronuncie, mane i firme.  
Contra aquesta sentència no pot interposar-se recurs d'apel·lació (art. 455 de la LEC).»  
  
Atés que es desconeix el domicili o la residència actuals de la part demandada, María Amparo Clemente Martín, i de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana.  
  
València, 15 de febrer de 2017.- La lletrada de l'Administració de justícia: Mónica Rubio Solanes.
Diari Oficial de la Generalitat Valenciana


Sumari del DOGV 8146, del 10-10-2017 (2017/8687)

Informació pública dels censos electorals de les cambres d'Alcoi, Alacant, Castelló, Orihuela i València.
---------------------------------------------------------------------------------------------------------

### Dades del document

Número de DOGV
:   8146

Data del DOGV
:   10-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8687


Organisme emissor
:   Consell de Cambres Oficials de Comerc, Industria, Serveis i Navegacio de la Comunitat Valenciana

Tipus de document
:   Anunci

Informació pública dels censos electorals de les cambres d'Alcoi, Alacant, Castelló, Orihuela i València. [2017/8687]  
Obert el procés electoral amb data 2 d'octubre de 2017, segons l'Ordre EIC/710/2017, de 26 de juliol, del Ministeri d'Economia, Indústria i Competitivitat (BOE 180, 29.07.2017), per la qual es declara obert el procés electoral per a la renovació dels plens de les cambres oficials de comerç, indústria, serveis i navegació d'Espanya, les cambres d'Alcoi, Alacant, Castelló, Orihuela i València anuncien que queden exposats els seus censos electorals, durant el termini de huit dies hàbils, i finalitzarà el 20 d'octubre.  
Els censos electorals de cada cambra podran ser consultats per tots els seus electors en:  
  
Cambra Oficial de Comerç, Indústria, Serveis i Navegació d'Alacant  
Web de la cambra: www.camaralicante.com/elecciones  
Seu social: plaça Ruperto Chapí, 3, Alacant.  
Delegació a Elx, carrer Germán Bernácer, 65, Parc Industrial d'Elx.  
  
Delegació a Dénia, Urbanització El Cortijo, carrer de l'Agret, 18, Dénia.  
  
Cambra Oficial de Comerç, Indústria i Serveis d'Alcoi  
Web de la cambra: www.camaraalcoy.net/elecciones  
Seu social: carrer Sant Francesc, 10. Alcoi.  
  
Cambra Oficial de Comerç, Indústria, Serveis i Navegació de Castelló  
Web de la cambra: www.camaracastellon.com/elecciones  
Seu social: avinguda Germans Bou, 79, Castelló de la Plana.  
  
Cambra Oficial de Comerç, Indústria i Serveis d'Orihuela  
Web de la cambra: www.camaraorihuela.org  
Seu social: avinguda de la Vega, 22, entresòl, Orihuela.  
  
Cambra Oficial de Comerç, Indústria, Serveis i Navegació de València  
Web de la cambra: www.camaravalencia.com/elecciones  
Seu central: carrer Poeta Querol, 15, València.  
  
Es recorda que tenen la condició d'electors d'aquestes corporacions les persones físiques o jurídiques, nacionals o estrangeres, que exercisquen les activitats comercials, industrials, de serveis i navilieres en territori de la Comunitat Valenciana i compten amb establiments, delegacions o agències en la circumscripció de cada cambra.  
Les reclamacions sobre la inclusió o exclusió de les empreses en els grups i subgrups corresponents podran presentar-se fins al dia 27 d'octubre en la Secretaria General de la cambra corresponent.  
  
València, 3 d'octubre de 2017.- El president del Consell de Cambres Oficials de Comerç, Indústria, Serveis i Navegació de la Comunitat Valenciana: José Vicente Morata Estragués.
Diari Oficial de la Generalitat Valenciana


Sumari del DOGV 8201, del 29-12-2017 (2017/11364)

RESOLUCIÓ de 15 de desembre de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau mitjà de coneixements de valencià.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11668


Data del document
:   15-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 15 de desembre de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau mitjà de coneixements de valencià. [2017/11230]  
Per Resolució de 22 de març de 2017, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOGV núm. 8007, de 24.03.2017). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluada la prova corresponent al certificat grau mitjà de coneixements de valencià del segon període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de la prova de grau mitjà de coneixements de valencià, que es poden consultar individualment en la pàgina web www.ceice.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de quinze dies hàbils, a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 15 de desembre de 2017.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 8093, del 27-07-2017 (2017/5925)

Notificació de la sentència dictada en el judici verbal número 1509/2009.
-------------------------------------------------------------------------

### Dades del document

Número de DOGV
:   8093

Data del DOGV
:   27-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5925


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 1509/2009. [2017/5925]  
Assumpte civil número 001509/2009  
Judici verbal (250.2) número 001509/2009  
Part demandant: María del Rosario Valdés Hernández.  
Part demandada: Ramón Muñoz Delgado.  
Sobre: altres verbals.  
En el judici a què es fa referència seguit en aquest jutjat s'ha dictat la sentència, de data 23 de gener de 2013, en què s'ha ordenat notificar a Ramón Muñoz Delgado, i atés que han resultat negatives les gestions realitzades per a conéixer el domicili o la residència habituals de la part demandada, li faig saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, no s'hi pot interposar recurs.  
De conformitat amb el que disposa la Llei orgànica 15/1999, de 13 desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen caràcter confidencial, i en resta prohibida la transmissió o comunicació pública per qualsevol mitjà o procediment, les quals han de ser tractades exclusivament per als fins propis de l'Administració de justícia.  
El contingut de l'edicte s'ajusta al que disposa la Instrucció número 6/2012, de la Secretaria de l'Administració de Justícia.  
L'estenc jo, la secretària judicial, per a fer constar que aquest edicte ha quedat fixat en el dia de hui al tauler d'anuncis. En done fe.  
  
I a fi que valga de notificació de forma deguda a Ramón Muñoz Delgado, expedisc aquest edicte.  
  
Torrevieja, 16 de febrer de 2017.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 8024, del 21-04-2017 (2017/2346)

Notificació de la sentència dictada en el judici verbal número 1070/2016.
-------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2346


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el judici verbal número 1070/2016. [2017/2346]  
Judici verbal: desdonament precari 825.5.3-5396/2016.  
Demandant: Bankia Habitat, SLU.  
Demandada: actuals ocupants de l'habitatge siti al carrer de Tirso de Molina, número 18, 4, 8a, Gandia.  
En el judici a què es fa referència s??ha dictat la resolució que té el text que, literalment, és com segueix:  
  
«Sentència  
Gandia, 13 de gener de 2017  
Joaquín Femenía Torres, jutge del Jutjat de Primera Instància número 4 de Gandia i partit, he vist aquestes actuacions del judici verbal de desnonament per precari número 1070/2016, promogudes per la procuradora Elena Martínez de Miguel, en la representació de l'entitat Bankia Habitat, SLU, assistida dels lletrats Óscar Mercé Semper i Sarai Herreros Ortega i Marina Catalá Morán, contra els ocupants de l'immoble siti al número 18, planta 4, porta 8a, del carrer de Tirso de Molina, de Gandia, declarats en rebel·lia.  
Dispositiva  
Estime la demanada interposada per la procuradora Elena Martínez de Miguel, en la representació de l'entitat Bankia Habitat, SLU, contra els ocupants de l'immoble siti al número 18, planta 4, porta 8a, del carrer de Tirso de Molina, de Gandia, declarats en rebel·lia, declare que pertoca el desnonament sol·licitat, i commine la ressenyada part demandada perquè dins del termini legal deixe buida, lliure i a disposició de la part actora l'esmentat habitatge siti al número 18, planta 4, porta 8a, del carrer de Tirso de Molina, de Gandia.  
  
Impose les costes processals a la part demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació.  
Aquesta és la meua sentència, de la qual porteu un testimoniatge a les actuacions, que, jutjant definitivament en primera instància, pronuncie, mane i firme.»  
  
Gandia, 15 de març de 2017.- El lletrat de l'Administració de justícia: Enrique Ferri Borrás.
Diari Oficial de la Generalitat Valenciana


Sumari del DOGV 8008, del 27-03-2017 (2017/2436)

CORRECCIÓ d'errades del Decret 2/2017, de 24 de gener, del president de la Generalitat, pel qual s'estableixen els distintius corresponents a les empreses i als establiments turístics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/01/24/2/corrigendum/18651260/dof/vci/html**

### Dades del document

Número de DOGV
:   8008

Data del DOGV
:   27-03-2017

Secció del DOGV
:   I. DISPOSICIONS GENERALS

Número del document
:   2017/2436


Data del document
:   27-03-2017

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * agència de viatges
    * legislació
    * indústria hotelera
    * indústria gastronòmica
    * infraestructura turística
    * càmping

CORRECCIÓ d'errades del Decret 2/2017, de 24 de gener, del president de la Generalitat, pel qual s'estableixen els distintius corresponents a les empreses i als establiments turístics de la Comunitat Valenciana. [2017/2436]  
Publicat en el Diari Oficial de la Generalitat Valenciana número 7980, del dia 15 de febrer de 2017, el Decret 1/2017, de 24 de gener, del president de la Generalitat, pel qual s'estableixen els distintius corresponents a les empreses i establiments turístics de la Comunitat Valenciana, i advertit errors materials, pertoca efectuar les rectificacions següents:  
  
  
En la pàgina 5918 (només en la versió en valencià)  
  
On diu  
«Agència de viatjes»  
Ha de dir:  
«Agència de viatges»  
  
  
En la pàgina 5919  
  
On diu:  
«PLACA ÀREA DE PERNOCTA»  
Ha de dir:  
«TURISME ACTIU»


Còpia Permalink ELI
Diari Oficial de la Generalitat Valenciana


Sumari del DOGV 8080, del 10-07-2017 (2017/5326)

RESOLUCIÓ de 9 de juny de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000153/2005-FC: 46059-26-2-0007-3275873 a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8080

Data del DOGV
:   10-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5326


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 9 de juny de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000153/1893-KY: 46474-71-4-0682-6788848 a comparéixer en la via jurisdiccional. [2017/5326]  
El Tribunal Superior de Justícia de la Comunitat Valenciana, Sala Contenciosa Administrativa, Secció 4 de València, ha reclamat de la Conselleria d'Educació, Investigació, Cultura i Esport l'expedient referit al procediment següent:  
  
Recurrent: VOX, partido político.  
Interessats: indeterminats.  
Descripció: recurs contenciós administratiu, procediment ordinari número 4/000153/8930-ZJ: 46970-18-4-2018-1343871, contra Decret 9/2017, de 27 de gener, del Consell, pel qual s'estableix el model lingüístic educatiu valencià i se'n regula l'aplicació als ensenyaments no universitaris de la Comunitat Valenciana (DOGV 7973, 06.02.2017).  
  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de nou dies, si ho estimen convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
València, 9 de juny de 2017. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7959, del 17-01-2017 (2016/10733)

Notificació de la sentència dictada en el procediment de divorci contenciós número 362/2015.
--------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10059


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 362/2015. [2016/10261]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 000362/2015, seguides a instàncies de Tarik El Azharí contra Colomba Guarino Femiano, en situació de rebel·lia, en què, en data 22 de febrer de 2016, s'ha dictat la sentència que té la part dispositiva que és com segueix:  
  
«Dispositiva  
Estime la demanda interposada per la procuradora dels tribunals Nuria Juan Muñoz, en nom i representació de Tarik El Azhari, contra Colomba Guarino Femiano, i, en conseqüència, declare dissolt per divorci el matrimoni format per Tarik El Azhari i Colomba Guarino Femiano, amb tots els efectes legals inherents a aquest pronunciament, inclosa la dissolució del règim econòmic matrimonial.  
  
No pertoca fer un exprés pronunciament a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies davant d'aquest jutjat, que substanciarà i resoldrà l'Audiència Provincial de València, segons que disposen els articles 455 i següents de la Llei d'enjudiciament civil.  
  
Una vegada siga ferma, comuniqueu aquesta sentència al Registre d'Actes de Matrimoni del Comune di Melito di Napoli (província de Nàpols, Itàlia), on consta inscrit el matrimoni.  
Així ho pronuncie, mane i firme».  
  
I perquè valga de notificació de forma deguda al demandat, Colomba Guarino Femiano, en situació de rebel·lia i parador ignorat, expedisc i firme aquest edicte.  
  
València, 3 de maig de 2016.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7961, del 19-01-2017 (2016/10059)

Notificació de la sentència dictada en el procediment de guarda i custòdia número 878/2013.
-------------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10793


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment de guarda i custòdia número 878/2013. [2016/10788]  
En aquest procediment de guarda, custòdia o aliments de fills menors no matrimonials no consensuats número 878/2013, seguit a instàncies de Constanza Gómez Suaza contra Quintiliano Moreno Rojas, s'ha dictat la sentència que, literalment, és com segueix:  
  
«Dispositiva  
Estime la demanda formulada per Constanza Gómez Suaza contra Quitiliano Moreno Rojas, declare extingida la relació de parella que hi va haver entre les parts i aprove com a mesures definitives que han de regir d'ara per avant, en la relació del demandat amb el seu fill menor, les contingudes en el fonament de dret segon d'aquesta sentència.  
No pertoca fer una declaració expressa pel que fa a les costes.  
Declarada en rebel·lia la part demandada, aquesta sentència se li notificarà personalment, però si es troba en parador desconegut, la notificació es farà mitjançant la publicació d'un extracte de la sentència a través d'un edicte en el Diari Oficial de la Generalitat Valenciana o en el Butlletí Oficial de l'Estat, a elecció de l'actora (art. 497 LEC).  
Mode d'impugnació: mitjançant un recurs d'apel·lació davant de l'Audiència Provincial d'Alacant. El recurs s'ha de preparar mitjançant un escrit que cal presentar en aquest Jutjat dins del termini de 20 dies hàbils comptador des de l'endemà de la notificació. Així mateix, per a interposar-lo cal consignar com a dipòsit 50 euros, que s'han de consignar en el compte de dipòsits i consignacions d'aquest jutjat, amb l'advertència que no s'admetrà a tràmit cap recurs que no tinga constituït el dipòsit.  
Així, per aquesta sentència, ho pronuncie, mane i firme.  
Publicació. La sentència anterior va ser publicada el dia de la seua data, de la qual cosa jo, el lletrat de l'Administració de justícia, done fe.»  
  
I atés que el demandat, Quintiliano Moreno Rojas, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 19 de desembre de 2016.- La lletrada de l'Administració de justícia: Paloma Viñas Tormo.